Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: meghatározott és kívánt hatást a büntetõ anyagi jogszabály (1998. évi LXXXVII. törvény) szigorítása nem érte el. A
Paragraph Index: 980

4. Az észak-kelet magyarországi térségben (Heves; Borsod-Abaúj-Zemplén; Szabolcs-Szatmár-Bereg; Hajdú-Bihar; Jász-Nagykun-Szolnok megye) — mind az erõszakos, mind a vagyon elleni bûncselekményeknél — kiemelkedõ az idegen áldozatok sérelmére elkövetett bûncselekmények száma, de országosan itt a legmagasabb az ismert áldozat sérelmére elkövetett erõszakos bûncselekmények elõfordulása. 2.6. Az ismertté vált bûnözés területi jellemzõi Az ismertté vált bûnelkövetõk megoszlásának területi egyenlõtlenségei A társadalmi-gazdasági szempontból elmaradott térségekben a kedvezõtlen gazdaságszerkezeti mutatók mellé tartós munkanélküliség is társul. 18 Két meghatározó jelzõszám mutatja a területi hátrányok mélységét: az egy fõre jutó GDP és a munkanélküliségi ráta alakulása. A jelentõs területi és regionális különbségek a növekvõ társadalmi polarizálódást jelzik. A területfejlesztésben létrejött regionális önkormányzati együttmûködés eredményeként, az EU csatlakozás folyamán nagy valószínûséggel kialakulnak az elõbb jelzett egyenlõtlenségek felszámolásához szükséges együttmûködések. Ezt az EU regionális fejlesztési irányai is ösztönzik. A regionális együttmûködési törekvések a közösség biztonságát meghatározó egyéb területeken teljesen hiányoznak, így például az egyes fejlesztési régiókba tartozó rendõrségek között is. A jobb szociális adottságú területek a bûncselekmények elkövetésének kedveznek, a legrosszabbak pedig „bûnkibocsátókká” válnak A bûncselekmények elkövetésének helyszíne és az egy fõre jutó GDP összevetése után megállapítható, hogy ahol magasabb a GDP, ott az ismertté vált bûncselekmények száma is magas. Az ország társadalmi-gazdasági szempontból elmaradott térségeiben viszont az ismertté vált elkövetõk koncentrálódása tapasztalható. (Lásd a 7. számú ábrát.)

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes